CELEX: 62012TN0157
Language: lv
Date: 2012-04-05 00:00:00
Title: Lieta T-157/12: Prasība, kas celta 2012. gada 5. aprīlī — IFP Énergies nouvelles /Komisija

23.6.2012   
            
            
               LV
            
            
               Eiropas Savienības Oficiālais Vēstnesis
            
            
               C 184/15
            
         Prasība, kas celta 2012. gada 5. aprīlī — IFP Énergies nouvelles/Komisija
   (Lieta T-157/12)
   2012/C 184/27
   Tiesvedības valoda — franču
   
      Lietas dalībnieki
   
   
      Prasītāja: IFP Énergies nouvelles (Rueil-Malmaison, Francija) (pārstāvji — É. Morgan de Rivery un A. Noël-Baron, avocats)
   
      Atbildētāja: Eiropas Komisija
   
      Prasījumi
   
   Prasītājas prasījumi Vispārējai tiesai ir šādi:
   
               —
            
            
               atcelt Komisijas 2011. gada 29. jūnija Lēmumu Nr. C(2011) 4483, galīgā redakcijapar valsts atbalstu Nr. C 35/2008 (ex NN 11/2008), ko Francija piešķīrusi publiskajai organizācijai “Institut Français du Pétrole”;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza piecus pamatus.
   
               1)
            
            
               Ar pirmo pamatu tiek apgalvota kļūda tiesību piemērošanā, jo Komisija esot pārsniegusi tai atzītās robežas valsts tiesību interpretācijā attiecībā uz valsts atbalsta tiesisko regulējumu.
            
         
               2)
            
            
               Ar otro pamatu tiek apgalvots, ka Komisija neesot pierādījusi patiesas ekonomiskas priekšrocības esamību attiecībā uz prasītāju un tās privāto tiesību meitassabiedrībām.
            
         
               3)
            
            
               Ar trešo pamatu tiek apgalvots LESD 107. panta pārkāpums, jo atsauce apstrīdētajā lēmumā uz 2008. gada paziņojumu par garantijām (1) neesot pietiekama, lai pierādītu ekonomiskas priekšrocības esamību.
            
         
               4)
            
            
               Ar ceturto pamatu tiek apgalvota acīmredzama kļūda vērtējumā, nosakot apgalvoto priekšrocību un prezumēto valsts atbalsta intensitāti.
            
         
               5)
            
            
               Ar piekto pamatu tiek apgalvots samērīguma principa pārkāpums, pirmkārt, publiskas organizācijas, kas nodarbojas ar rūpnieciskiem un komerciāliem jautājumiem (EPIC), izveidošanu pakārtojot iepriekšējas paziņošanas pienākumam un, otrkārt, nosakot pārāk stingrus nosacījumus.
            
         
      (1)  Komisijas paziņojums par [LESD 107.] un [108.] panta piemērošanu valsts atbalstam garantiju veidā (OV 2008, C 155, 10. lpp.).